કૌશલ : ‘મન પાછળ’ અને ‘ગઢને હોંકારો તો...’ મને ગમતી રચનાઓ. ‘ગઢને હોંકારો તો...’ જે હું વધારે ગાવાનું પસંદ કરું છું, મને એની શબ્દ રચના અને કમ્પોઝીશન બંને ખૂબ ગમે છે. મારે એક વાત શેર કરવી છે કે, હું યુથ ફેસ્ટીવલમાં ભાગ લેતો, જેમાં એ સમયે મારી સાથે સ્પર્ધામાં હું, બલરાજ, રાગ અને અર્પિતા અમે ચાર એકબીજાને ટક્કર મારીએ એવા સ્પર્ધકો હતા,અમે ખૂબ સારા મિત્રો પણ છીએ. એમાં મારે જો પ્રથમ ૩ માં સ્થાન લેવું હોય તો ઉત્તમ ગાવું પડે. મને યાદ છે અર્પિતાએ એ વખતે ‘દશે દિશાએ’ ગાયું હતું, બલરાજે ‘બંધ પરબીડિયા માંથી...’ ગાયું હતું, રાગે ‘રહસ્યોના પડદાઓ’ રચના ગાઈ હતી, અને મારે ખૂબ સરસ ગીત સિલેક્ટ કરવાનું હતું, અને મેં દિવ્યાંગભાઈ નું કમ્પોઝ કરેલું ‘ગઢને હોંકારો તો...’ ગીત ગાયું હતું અને હું વિનર્સમાં ટોપ ૩ માં હતો.